Frankenweenie

Frankeweenie er en kortfilm fra 1984 som Tim Burton lagde mens han var ansatt hos Disney. Den er en sort/hvit hyllest til Frankenstein og andre monsterfilmer. Den handler om en gutt som vekker sin døde hund til live igjen i ekte frankensteinstil. I motsetning til mange av Burtons senere filmer har denne en lykkelig slutt. Dessverre var ikke filmen passende for Disneys daværende publikum, og ble lagt på hylla. Men kortfilmen ble oppdaget av Stephen King, som senere viste den til bransjefolk hos Warner Bros.

 Handlingsreferat 
Victor Frankenstein (spilt av Barret Oliver) er en ung gutt som produserer filmer sammen med hunden sin, Sparky, en Bull Terrier. Etter at Sparky blir truffet av en bil og drept, lærer Victor på skolen om elektriske impulser i muskler og blir inspirert til å gjære kjæledyret sitt levende igjen. Victor finner på forseggjorte maskiner som bringer ned et lyn som gir liv til hunden. Victor er fornøyd. Men når han bestemmer seg for å introdusere den revitaliserte Sparky for sine naboer, blir de sinte og livredde.

Sparky stikker av, og Victor leter etter ham. Ved en lokal minigolf-bane gjemmer hunden seg i en liten mini-vindmølle. Frankensteins naboer kommer til stedet. Men når de forsøker å bruke en sigarettenner for å se i vindmøllen, så blir vindmøllen ved et uhell satt i brann. Victor faller og blir slått bevisstløs. Men Sparky redder ham fra flammene, bare for å bli knust av vindmøllen. Alle naboene, som innser feilgrepet deres, bruker bilene deres og startkablene i ett forsøk på å "lade opp" Sparky igjen og gjenopplive hunden enda en gang.

 Skuespillere 
Shelley Duvall ...  Susan Frankenstein
Daniel Stern ...  Ben Frankenstein
Barret Oliver ...  Victor Frankenstein
Joseph Maher ...  Mr. Chambers
Roz Braverman ...  Mrs. Epstein
Paul Bartel ...  Mr. Walsh
Sofia Coppola ...  Anne Chambers (som Domino)
Jason Hervey ...  Frank Dale
Paul C. Scott ...  Mike Anderson
Helen Boll ...  Mrs. Curtis
Sparky ...  Sparky
Rusty James ...  Raymond
 Eksterne lenker 



Kategori:Kortfilmer fra USA
Kategori:Kortfilmer fra 1980-årene